Diari Oficial de la Generalitat Valenciana


Sumari del DOGV 5742, del 15-04-2008 (2008/4347)

RESOLUCIÓ de 26 de març de 2008, del sotssecretari de la Conselleria de Benestar Social, per la qual s'obri el termini d'integració en la borsa d'ocupació per a substitucions temporals en llocs de treball dels grups relacionats en els apartats següents, i d'actualització i aportació de nous mèrits, en la província de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5742

Data del DOGV
:   15-04-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/4347


Data del document
:   26-03-2008

Organisme emissor
:   Conselleria de Benestar Social

Tipus de document
:   Resolució

Descriptors 

:   * treball temporal
    * metge
    * personal sanitari
    * personal de serveis
    * administració regional
    * concurs administratiu

RESOLUCIÓ de 26 de març de 2008, del sotssecretari de la Conselleria de Benestar Social, per la qual s'obri el termini d'integració en la borsa d'ocupació per a substitucions temporals en llocs de treball dels grups relacionats en els apartats següents, i d'actualització i aportació de nous mèrits, en la província de València. [2008/4347]
L'Ordre de 4 d'octubre de 2005, del conseller de Justícia, Interior i Administracions Públiques, disposa en l'article 2 la constitució de borses d'ocupació específiques per a substitucions temporals en llocs d'atenció directa en l'àmbit de la conselleria de Benestar Social delegant en la Sotssecretaria el nomenament i cessament del personal funcionari interí i la contractació i cessament del personal laboral temporal en tals supòsits.
La constitució de les borses ha de respectar els criteris establits en l'Ordre de 17 de gener de 2006, de la conselleria de Justícia, Interior i Administracions Públiques, sobre regulació de borses d'ocupació temporal.
Fent ús de les facultats delegades, esta sotssecretaria en data 1 de febrer de 2006 va constituir per a la província de València borses d'ocupació per a substitucions temporals en llocs de treball dels grups relacionats en els apartats que hi figuren (DOGV núm. 5.194, de 8 de febrer 2006).
Transcorreguts més de dos anys des de la constitució de les esmentades borses d'ocupació temporal i constatat el fet que en determinades categories no es disposa de suficient personal per a atendre la cobertura de les substitucions del personal per incapacitat temporal, llicència per maternitat, llicència per matrimoni, llicència sense retribució, plans de vacacions, permís sindical i acumulació de tasques, en els llocs d'atenció directa de l'àmbit de la Direcció Territorial de Benestar Social de València.
És per això que, de conformitat amb el que establix l'Ordre de 17 de gener de 2006, de la conselleria de Justícia, Interior i Administracions Públiques, i fent ús de les facultats que té delegades, esta Sotssecretaria resol:
Primer
Convocar els aspirants dels llocs que a continuació es detallen, perquè en el termini de 10 dies hàbils comptats a partir de l'endemà de la publicació de la present resolució en el Diari Oficial de la Comunitat Valenciana presenten en la Direcció Territorial de la conselleria de Benestar Social de València, o en qualsevol de les oficines públiques previstes en l'article 38 de la Llei de Règim Jurídic de les Administracions Públiques i del Procediment Administratiu Comú, la sol·licitud d'inscripció, el full d'autobaremació, la documentació acreditativa dels mèrits al·legats i l'acreditació de la titulació requerida per a cada categoria que es detalla tot seguit:

Segon
Obrir el termini d'actualització previst en l'article 9 de l'Ordre de 17 de gener de 2006, de la conselleria de Justícia, Interior i Administracions Públiques, sobre regulació de borses d'ocupació temporal, perquè el personal actualment integrant de la borsa en la província de València, que va ser convocada mitjançant Resolució d'1 de febrer de 2006, de la Sotssecretaria de la conselleria de Benestar Social, aporte nous mèrits, si n'hi ha, obtinguts després de l'acabament del termini de presentació de sol·licituds a l'esmentada borsa, presentant sol·licitud d'actualització i full d'autobaremació junt amb la documentació acreditativa d'estos.
Tercer
El personal funcionari interí o laboral temporal que cesse per alguna de les causes establides en l'Ordre de 17 de gener de 2006 haurà de presentar davant la Comissió Delegada Específica, en el termini de 10 dies hàbils comptats a partir de l'endemà de la data de notificació o del cessament, si este fóra posterior, la sol·licitud d'inscripció en ella, el full d'autobaremació amb la documentació acreditativa dels mèrits al·legats, en els mateixos llocs referits en l'apartat primer d'esta resolució. Els mèrits al·legats hauran d'haver-se obtingut amb anterioritat a l'acabament del termini de presentació de sol·licituds que s'obri amb la publicació de la present resolució. El personal cessat que no presente la sol·licitud d'incorporació en el termini previst hi perdrà els drets.
Quart
Els aspirants seran ordenats prenent en consideració els mèrits relacionats en l'apartat quart de la Resolució d'1 de febrer de 2006, de la Sotssecretaria de la conselleria de Benestar Social, per la qual es convoca la constitució de les borses d'ocupació per a substitucions temporals en la província de València (DOGV núm. 5.194, de 8 de febrer de 2006).
Cinqué
Els mèrits esmentats en l'apartat anterior s'acreditaran d'acord amb el que disposa l'apartat cinqué de la Resolució d'1 de febrer de 2006, de la Sotssecretaria de la conselleria de Benestar Social, que hauran haver-se obtingut amb anterioritat a la finalització del termini de presentació de sol·licituds que s'obri amb la publicació de la present resolució.
Sisé
La Comissió Delegada Específica de seguiment de borsa d'ocupació temporal, prevista en l'apartat segon de la Resolució d'1 de febrer de 2006 (DOGV núm. 5.194, de 8 de febrer de 2006), d'esta Sotssecretaria, analitzarà les sol·licituds presentades i efectuarà la baremació dels mèrits al·legats, i procedirà a la integració del personal en la borsa d'acord amb la puntuació obtinguda.
En el cas que el nombre de sol·licituds que es presente siga molt nombrós en relació amb els llocs que es preveja cobrir, la Comissió Delegada Específica podrà establir el nombre total de persones que hagen d'integrar la borsa, per la qual cosa podrà adoptar el criteri de no baremar els aspirants que no superen una determinada puntuació mínima segons l'autobarem presentat.
La composició provisional d'esta es farà pública en la pàgina web de la conselleria de Benestar Social, i en els taulers d'anuncis de la seu central i de la Direcció Territorial de la conselleria de Benestar Social de València.
Els aspirants disposaran d'un termini de 10 dies hàbils per a formular les al·legacions que s'estimen oportunes en relació amb la puntuació atorgada. La Comissió Delegada Específica estudiarà les al·legacions presentades i, en el termini màxim d'un mes, formularà proposta de la llista definitiva a la Sotssecretaria, que dictarà una resolució en què es constituïsca definitivament la borsa i ordenarà la seua publicació en els llocs indicats anteriorment.
La sol·licitud d'inscripció i el full d'autobaremació a què es referixen els punts precedents s'acompanyen com a annexos I i II d'esta resolució.
Seté
La present resolució posa fi a la via administrativa i en contra es pot interposar recurs de reposició, amb caràcter potestatiu, davant el conseller de Justícia i Administracions Públiques en el termini d'un mes a partir de l'endemà de la seua publicació, de conformitat amb els articles 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Si no es recorre en reposició i d'acord amb el que disposen els articles 8, 14 i 46 de la Llei 29/1998, reguladora de la Jurisdicció Contenciosa Administrativa, els interessats poden interposar recurs contenciós administratiu davant el Jutjat Contenciós Administratiu de València en el termini de dos mesos a comptar des de l'endemà de la publicació d'esta resolució.
València, 26 de març de 2008.- El sotssecretari, p. d. (Ordre de 4 d'octubre de 2005, DOGV núm. 5.108, de 6 d'octubre de 2005): Mariano Vivancos Comes.